section_heading: Liječenje
paragraph_text: Liječenje predviđa intravensku rehidrataciju, terapiju antibioticima, inciziju i drenažu apscesa te intravensku primjenu imunoglobulina. Preporučuje se da se odmah odstrane tamponi, dijafragme i druga strana tijela. Sumnjiva mjesta primarne infekcije treba pomno dekontaminirati. Magnetna rezonancija ili kompjuterizirana tomografija mekog tkiva pomaže pri lokalizaciji mjesta infekcije. Dekontaminacija predviđa reinspekciju i ispiranje kirurških rana, čak i ako se doimaju zdravima; ponovljeni debridman nekrotičnih tkiva i ispiranje mjesta koja mogu biti kolonizirana prirodnim putem (sinusi, rodnica). Za sprječavanje ili liječenje hipovolemije, hipotenzije ili šoka daju se tekućine i elektroliti. Pošto se po cijelom tijelu može dogoditi gubitak tekućine u tkiva, šok može biti težak i otporan. Ponekad je potrebno agresivna rehidratacija i potpora krvotoku. Ukupni rizik od smrti iznosi oko 50% kod streptokokne bolesti, a 5% kod stafilokokne bolesti. Smrt može nastupiti u roku od 2 dana.